Here is a page extracted from Wikipedia that may contain CSS, HTML, and a lot of unformatted text.

Title: Cubla
Content: Cubla ye un municipio aragonés de la provincia de Teruel, situau en la comarca de la Comunidat de Teruel.

La suya población yera de  habitants, en una superficie de 48,6 km², con una densidat de población de  hab/km².

Toponimia 
Lo toponimo Cubla se remonta a lo latín CUPULA, como Alcublas en Valencia. Tampoco se puet descartar una relación con l'arabe Alquibla porque atros autors relacionan Alcublas con l'"alquibla".

Cheografía 
La localidat de Cubla ye situada a 1.088 metros d'altaria dencima de lo livel d'a mar a piet de la Sierra de Camarena (que fa parte de lo Chabalambre). Se situa a una distancia de 17 km de Teruel, la capital de la suya comarca y provincia, y queda a lo sud de lo barranco del Horcajo u arroyo de La Canyada, afluent de Guadalaviar que baixa enta lo nord-este dende un sector de la sierra de Camarena cerca de Fuentecilla (1586 m).

Cheodesia 
Bi ha un vértiz cheodesico dito Fuentecilla a una altaria de 1.586 metros sobre lo livel d'a mar, en la sierra de Camarena.

Mugas 
Lo suyo termin municipal muga con los termins municipals de La Puebla de Valverde, Camarena de la Sierra, Valacroch, Cascant, un cantón de lo termin de Villel, con Bellestar y con Teruel.

Demografía

Historia 
Adintro de la comunidat d'aldeyas de Teruel, Cubla feba part de la Sexma d'el Campo de Cella por lo menos dende 1309. Manimenos, no presenta continuidat territorial con lo nuclio d'esta sexma y se suposa que perteneixió enantes a la Sexma d'el Campo de Sarrión como atras aldeyas sudorientals dica que la creyación de la Sexma d'el Campo de Visiedo con aldeyas de la Sexma d'el Campo de Cella obligó a reorganizar las sexmas fendo pasar por compensación cuatro aldeyas de la comarca de la sierra de Camarena (Aldeyuela, Camarena, Castralbo y Cubla), dende la Sexma de Sarrión a la de Cella.

En 1488 y 1495 feguraba en la sobrecollida de Mont Albán. En 1646 yera una localidat de la vereda de Mont Albán. Entre 1711 y 1833 yera en lo correchimiento de Teruel. Teneba la categoría d'aldeya por lo menos dica 1711, pero en 1785 ya teneba la categoría de lugar, tenendo concello en 1834. Yera en lo partiu chudicial de Teruel.

Administración

Reparto de concellers

Alcaldes

Referencias

Bibliografía 
  Agustín Ventura Conejero: Toponimia de la Provincia de Teruel. Revista Teruel, 48, 1972.

Vinclos externos 

 Vocabulario de Cubla.